1892-جی ایل اییۇن آییٛنیٛن 3-ده تشکیل ائدیلمیشدیر. ائو اوْیۇنلاریٛنیٛ آنفیلد استادیومۇندا کچیریر. تاخیمیٛن ان اۇغۇرلۇ ایله لری کچن عصرین 70-جی، 80-جی ایله لرین دیر، هانسیٛدا مۆوافیق اوْلاراق شنکلی و پیسلی باشچیٛلیٛق ائدیب. بیلل شنکلی و باب پیسلی عمومیلیکده "لیورپۇل" 11 لیگا چمپیوْنلۇغۇ و 7 اروپا کاپ قازاندیٛریٛب. "لیورپۇل" اروپادا ان چوْخ اۇغۇر قازانان اینگیلیس تاخیمدیٛر. "قیٛرمیٛزیٛلار" 5 دفه چمپیوْنلار لیگاسیٛنیٛ قازانیٛبلار، بۇ ایسه رکوْرددۇر(اینگلیس کلۇبلاریٛ اۆچۆن). عمومیلیکده "لیورپۇل" دۆز 11 دفه اروپا کاپ قازانیٛب. "لیورپۇل"دان داها چوْخ اروپا کاپ قازانان کلۇب میلان، رئال مادرید و بارسلونا دیٛر (هر اۆچ کلۇبدا 12 اروپا کاپ). اۆستلیک مرسیساید کلۇبۇ 18 قات اینگلیس چمپیوْنۇدۇر("منچستر یۇنایتد"دن سوْنرا ان یاخشیٛ گؤستریجی) "لیورپۇل"ۇن طرفدارلری 2 بؤیۆک فاجینین شاهیدی اوْلۇبلار هیسل(1985) و هیلزبوروْ(1989) فاجیه سی. "قیٛرمیٛزیٛلار"یٛن 2 باریٛشماز رقیبی وار اورتون و منچستر یونایتد. کلۇبۇن هیمنی ایسه "You'll Never Walk Alone"دۇر(سن هئچ واخت تک قالمایاجاقسان). تاخیمنیٛن استادیومۇ ایسه "آنفیلد"دیر. تاخیمنیٛن ان چیٛلغیٛن طرفدارلری "کوْپ" تریبۇناسیٛندا مسکۇنلاشیٛرلار. "فوْربس" ژۇرنالیٛنیٛن 2012-جی ایلده یایدیٛغیٛ خبر گؤره، "لیورپۇل" دۆنیانیٛن ان باهالیٛ 8-جی تاخیمیٛدیٛر. 25 مای 2005 تاریخی یۇفا چمپیوْنلار لیگاسیٛندا آتاتۆرک اوْلیمپیات استادیومۇندا ایتالیان تاخیمیٛ "میلان" ایله قارشیٛلاشان اینگیلیس کلۇبۇ ایلک هیسسی 3-0 "میلان"یٛن اۆستۆنلۆیۆ ایله سوْنا چاتان اوْیۇندا، ایکینجی هیسسده وۇردۇغۇ قوْللارلا اوْیۇنۇ 3-3، برابر ائده بیلمیشدی. اۇزاتمالاردا سوْنرا پنالتیلرده "میلان"یٛ 3-2 مغلۇب ائدن "لیورپۇل" یوفا چمپیوْنلار لیگاسیٛ کاپۇنۇ قازانا بیلمیشدی. اوْ اوْیۇندا مؤحتشم بیر گری دؤنۆش ائدن اینگیلیس تمثیلچیسینین بۇ مۆوففقییتیند ان بؤیۆک پاییٛ کاپیتان استیون جراردیٛن اوْلمۇشدۇر و اوْیۇنۇن ان یاخشیٛسیٛ ائلان ائدیلمیشدیر. بۇ اوْیۇن چمپیوْنلار لیگاسیٛنیٛن ان ماراقلیٛ اوْیۇنۇ حساب ائدیلیر.